CELEX: 32019R0898
Language: fi
Date: 2019-05-29 00:00:00
Title: Komission täytäntöönpanoasetus (EU) 2019/898, annettu 29 päivänä toukokuuta 2019, eugenolivalmisteen hyväksymisestä broilerien rehun lisäaineena (hyväksynnän haltija Lidervet SL) (ETA:n kannalta merkityksellinen teksti.)

3.6.2019   
               
               
                  FI
               
               
                  Euroopan unionin virallinen lehti
               
               
                  L 144/29
               
            
         KOMISSION TÄYTÄNTÖÖNPANOASETUS (EU) 2019/898,
         annettu 29 päivänä toukokuuta 2019,
         eugenolivalmisteen hyväksymisestä broilerien rehun lisäaineena (hyväksynnän haltija Lidervet SL)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
                  
               
                     (2)
                  
                  
                     Asetuksen (EY) N:o 1831/2003 7 artiklan mukaisesti on tehty eugenolin hyväksymistä koskeva hakemus. Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
                  
               
                     (3)
                  
                  
                     Hakemus koskee eugenolivalmisteen hyväksymistä broilerien rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
                  
               
                     (4)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 21 päivänä lokakuuta 2015 (2) ja 4 päivänä heinäkuuta 2017 (3) antamissaan lausunnoissa, että ehdotetuissa käyttöolosuhteissa eugenolilla ei ole haitallisia vaikutuksia eläinten terveyteen, kuluttajien terveyteen eikä ympäristöön. Elintarviketurvallisuusviranomainen totesi, että lisäaineen katsotaan parantavan tehokkaasti broilereiden kasvua. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
                  
               
                     (5)
                  
                  
                     Eugenolivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi eugenolin käyttö tämän asetuksen liitteessä kuvatulla tavalla olisi hyväksyttävä.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”muut eläintuotantoon vaikuttavat lisäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä toukokuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 268, 18.10.2003, s. 29.
         
            (2)  EFSA Journal 2015;13(11):4273.
         
            (3)  EFSA Journal 2017;15(7):4931.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut säännökset
                     
                     
                        Hyväksynnän voimassaolo päättyy
                     
                  
                        mg lisäainetta/kg täysrehua, jonka kosteuspitoisuus on 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (eläintuotannon parantaminen).
                        
                     
                  
                        4d18
                     
                     
                        Lidervet SL
                     
                     
                        Eugenolivalmiste
                     
                     
                        
                           Lisäaineen koostumus
                        
                        Valmisteen koostumus:
                        
                                    —
                                 
                                 
                                    eugenoli 5 %
                                 
                              
                                    —
                                 
                                 
                                    glyseryylipolyetyleeniglykolirisiinioleaatti 55–56 %
                                 
                              
                                    —
                                 
                                 
                                    amorfinen piidioksidi 33 %
                                 
                              
                                    —
                                 
                                 
                                    poly(metakryylihappo-ko-etyyliakrylaatti) 6 %.
                                 
                              Rakeina
                        
                           Tehoaineen kuvaus
                        
                        Eugenoli (2-metoksi-4-(2-propenyyli)fenoli,4-allyyli-2-metoksifenoli, 4-allyyliguajakoli) (99,5 %);
                        CAS-numero: 97-53-0
                        C10H12O2
                        
                        
                           Analyysimenetelmä
                            (1)
                        
                        Eugenolin määrittäminen rehun lisäaineesta ja rehusta:
                        
                                    —
                                 
                                 
                                    kaasukromatografia yhdistettynä liekki-ionisaatiodetektoriin (GC-FID)
                                 
                              
                     
                        Broilerit
                     
                     
                        —
                     
                     
                        100
                     
                     
                        100
                     
                     
                        
                                    1.
                                 
                                 
                                    Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    2.
                                 
                                 
                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.
                                 
                              
                                    3.
                                 
                                 
                                    Sekoittaminen muiden eugenolin lähteiden kanssa ei ole sallittua.
                                 
                              
                     
                        23. kesäkuuta 2029
                     
                  
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports